CELEX: 62017TN0022
Language: sk
Date: 2017-01-16 00:00:00
Title: Vec T-22/17: Žaloba podaná 16. januára 2017 – Portugalsko/Komisia

3.4.2017   
            
            
               SK
            
            
               Úradný vestník Európskej únie
            
            
               C 104/49
            
         Žaloba podaná 16. januára 2017 – Portugalsko/Komisia
   (Vec T-22/17)
   (2017/C 104/69)
   Jazyk konania: portugalčina
   
      Účastníci konania
   
   
      Žalobkyňa: Portugalská republika (v zastúpení: L. Inez Fernandes, M. Figueiredo, P. Estêvão a J. Saraiva de Almeida, splnomocnení zástupcovia)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil vykonávacie rozhodnutie Komisie (EÚ) 2016/2018 z 15. novembra 2016, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 312, 2016, s. 26), v rozsahu, v akom z financovania Európskou úniou vylučuje sumu 1 990 810,30 eura týkajúcu sa výdavkov deklarovaných Portugalskom v súvislosti s opatrením „Investície EPFRV v rámci rozvoja vidieka – súkromní príjemcovia“ v rozpočtových rokoch 2010, 2011, 2012, 2013 a 2014,
            
         
               —
            
            
               zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza dva žalobné dôvody.
   
               1.
            
            
               Prvý žalobný dôvod je založený na porušení článku 31 ods. 4 písm. c) nariadenia Rady (ES) č. 1290/2005 z 21. júna 2005 o financovaní Spoločnej poľnohospodárskej politiky (Ú. v. EÚ L 209, 2005, s. 1).
            
         
               2.
            
            
               Druhý žalobný dôvod je založený na nedostatočnom odôvodnení. Tento dôvod sa opiera o tri tvrdenia.
               
                           —
                        
                        
                           Prostredníctvom prvého tvrdenia žalobkyňa poukazuje na to, že Komisia neoznámila dôkazy o vážnych a dôvodných pochybnostiach.
                        
                     
                           —
                        
                        
                           Prostredníctvom druhého tvrdenia žalobkyňa poukazuje na neuplatniteľnosť smerníc uvedených v dokumente VI/5330/97-PT z 23. decembra 1997 na predmetný prípad.
                        
                     
                           —
                        
                        
                           Prostredníctvom tretieho tvrdenia žalobkyňa poukazuje na to, že Komisia nevymedzila vytýkané skutočnosti v podmienkach pre 5 %-nú finančnú opravu stanovených v dokumente VI/5330/97-PT z 23. decembra 1997.